OzLabs/hebrew-wiki-articles huggingface dataset:
הקסן

בכימיה אורגנית, הֶקְסֶן הוא פחמימן עם הנוסחה הכימית C<sub>6</sub>H<sub>12</sub> . התחילית "הֶקְס" מבטאת הימצאות 6 אטומי פחמן במולקולה, בעוד שהסיומת " סֶן " מציינת שמדובר באָלְקֶן - דהיינו קיום קשר כפול בין שני אטומי פחמן. ישנם מספר איזומרים של הקסן, <ref>[http://www.merriam-webster.com/dictionary/hexene Hexene], Merriam-Webster Dictionary</ref> בהתאם למיקום ולגאומטריה של הקשר הכפול בשרשרת. אחד האיזומרים הנפוצים ביותר בתעשייה הוא 1-הקסן (אלפא אולפין). הקסן משמש כקומונומר (אנ') בייצור פוליאתילן.

== איזומרים ==
להלן רשימה חלקית של איזומרים של הקסן.
{| class="wikitable sortable"
!שֵׁם
! נוסחה מבנית
! מספר CAS
! נקודת התכה<ref name="CRC90_3_1_523"></ref><br /><br /><br /><br /><nowiki></nowiki> (°C)
! נקודת רתיחה<ref name="CRC90_3_1_523" /><br /><br /><br /><br /><nowiki></nowiki> (°C)
! צפיפות<ref name="CRC90_3_1_523" /><br /><br /><br /><br /><nowiki></nowiki> (g/cm <sup>3</sup> )
! מקדם השבירה<ref name="CRC90_3_1_523" /><br /><br /><br /><br /><nowiki></nowiki> (589&nbsp;ננומטר)
|-
| 1-הקסן
|140x140 פיקסלים
| 592-41-6
| −139.76
| 63.48
| 0.6685 (25&nbsp;°C)
| 1.3852 (25&nbsp;°C)
|-
| ( E )-2-הקסן
|140x140 פיקסלים
| 4050-45-7
| −133
| 67.9
| 0.6733 (25&nbsp;°C)
| 1.3936 (20&nbsp;°C)
|-
| ( Z )-2-הקסן
|140x140 פיקסלים
| 7688-21-3
| −141.11
| 68.8
| 0.6824 (25&nbsp;°C)
| 1.3979 (20&nbsp;°C)
|-
| ( E )-3-הקסן
|140x140 פיקסלים
| 13269-52-8
| −115.4
| 67.1
| 0.6772 (20&nbsp;°C)
| 1.3943 (20&nbsp;°C)
|-
| ( Z )-3-הקסן
|140x140 פיקסלים
| 7642-09-3
| −137.8
| 66.4
| 0.6778 (20&nbsp;°C)
| 1.3947 (20&nbsp;°C)
|}

ישנם בסך הכל 13 איזומרים אלקניים שונים של הקסן, למעט איזומרים גאומטריים נוספים (E/Z) ואופטיים (R/S):
* הקס-1-אן
* הקס-2-אן (E/Z)
* הקס-3-אן (E/Z)
* 2-מתילפנט-1-אן
* 3-מתילפנט-1-אן (R/S)
* 4-מתילפנט-1-אן
* 2-מתילפנט-2-אן
* 3-מתילפנט-2-אן (E/Z)
* 4-מתילפנט-2-אן (E/Z)
* 2,3-דימתיל-בוט-1-אן
* 3,3-דימתיל-בוט-1-אן
* 2-אתיל-בוט-1-אן
* 2,3-דימתיל-בוט-2-אן

== ראו גם==
* ציקלוהקסן
* ניאוהקסן (אנ')

== קישורים חיצוניים ==

== הערות שוליים ==

קטגוריה:אלקנים
ליאוניד יופיטר

ליאוניד יופיטר (1 באפריל 1941 – 25 באפריל 1987) היה שחקן קולנוע ותיאטרון ישראלי יליד ברית המועצות.
== ביוגרפיה ==
יופיטר נולד בשם ליאוניד אופיטר בעיר רוסטוב, מחוז ירוסלבסק, רוסיה (ברית המועצות). אביו היה לב אופיטר, רופא וקצין רפואה במלחמת העולם השנייה. יופיטר לא הלך בדרכו של אביו, במהלך שנות השישים החל ללמוד משחק, ושיחק בתיאטרון טרם עלה לישראל. בשנת 1967 שיחק בתיאטרון הקומי הנודד של מוסקבה, ובין השנים 1967-1970 בתיאטרון ארמיטז', התיאטרון המיניאטורי של מוסקבה.

יופיטר עלה לישראל באמצע שנות השבעים, והתגורר בתל אביב. בישראל החל לשחק בתיאטרון בעיקר בהצגות ברוסית. בשנת 1978, שיחק בהצגה "האדרת" בבימויו של שמואל בונים (המבוססת על סיפורו של ניקולאי וו. גוגול), יחד עם אברהם חלפי, ושורת שחקנים עולים חדשים יוצאי ברית המועצות.<ref></ref><ref></ref>

במהלך שנות השמונים החל להופיע בסרטי בורקס ישראלים. בשנת 1982, שיחק בסרטו של בועז דוידזון "ספיחס" (אסקימו לימון 4) שם גילם את דמות הרופא הרוסי, שנה לאחר מכן שיחק בסרט ההמשך ל"ספיחס" בסרטו של צבי שיסל "סבבה", לצידם של יוסף שילוח וצחי נוי. בשנת 1986 שיחק בסרטו של בועז דוידזון "אלכס חולה אהבה", שם גילם את המורה של אלכס, ליאוניד, ובעיקר היה זכור בשל המשפט: "בחורות ערומים זה חולירע".

בשנת 1987 נפטר בפתאומיות ממחלת שחמת הכבד, וזאת לאחר שהיה ידוע כשותה אלכוהול באופן קבוע, ולבעיות בכבד מהם סבל. נמצא מספר ימים לאחר מותו בביתו, כשהיה בן 46 בלבד. היה ערירי, וללא משפחה בישראל, נקבר בבית העלמין דרום. בשנת 2022, קבלן מצבות שגילה כי המצבה של יופיטר סובלת מהזנחה ארוכת שנים התגייס לשיקומה.<ref></ref>

==קישורים חיצוניים==

==הערות שוליים==

קטגוריה:אישים הקבורים בבית העלמין הדרום
קטגוריה:ישראלים ילידי ברית המועצות
קטגוריה:עולים בשנות ה-1970
קטגוריה:שחקני קולנוע וטלוויזיה ישראלים
קטגוריה:שחקני תיאטרון סובייטים
קטגוריה:ישראלים שנולדו ב-1941
קטגוריה:ישראלים שנפטרו ב-1987
אחסון נתונים דיגיטליים על גבי DNA

אחסון נתונים דיגיטליים על גבי DNA הוא ההליך של קידוד פענוח נתונים בינאריים לגדילים מסונתזים של DNA.

ל-DNA כמדיום אחסון יש פוטנציאל עצום עקב צפיפות האחסון הגבוהה שלו. הקוד הגנטי בכל אורגניזם יכול להיות שותף באחסון מידע וניתן להשתמש בביולוגיה סינתטית על מנת להנדס תאים.

הרעיון של DNA כבסיס למידע דיגיטלי הועלה ב-1959 על ידי הפיזיקאי ריצ'רד פיינמן, בשנות השישים הפיזיקאי הסובייטי מיכאיל סמוילוביץ' ניימן פרסם מאמרים בהם הוצג בין היתר הרעיון של אחסון ושליפת מידע על גבי DNA.

ב-1988 האמן ג'ו דייוויס יצר תמונה המאוחסנת ברצפי DNA. ב-2007 נוצר באוניברסיטת אריזונה מכשיר המקודד חוסר התאמה בגדילי DNA.

ב-2012 ג'ורג' צ'רץ' וסרי קוסורי, גנטיקאים מאוניברסיטת הרווארד הצליחו לקודד ספר בעל 52 אלף מילים על גבי גדיל DNA.

==קישורים חיצוניים==

*
*
<div class="mw-content-ltr">
*[https://www.science.org/content/article/dna-could-store-all-worlds-data-one-room DNA could store all of the world's data in one room], Science, 2 MAR 2017
</div>

==הערות שוליים==

קטגוריה:DNA
קטגוריה:אחסון נתונים
MVP של סדרות הגמרים האזוריים ב-NBA

ה-MVP של סדרות הגמרים האזוריים ב-NBA (באנגלית: NBA Conference Finals Most Valuable Player Award) הוא פרס שנתי של ה-NBA המוענק מאז פלייאוף ה-NBA ב- לשחקנים המצטיינים ב. הפרס מוענק על ידי פאנל של חברי תקשורת, המצביעים לאחר סיום הגמר, לשחקן עם מספר הקולות הגבוה ביותר. גביע לארי בירד מוענק ל-MVP מהאזור המזרחי וגביע ארווין "מג'יק" ג'ונסון למצטיין באזור המערבי. בירד וג'ונסון הצטרפו שניהם לליגה ב-1979 ותרמו רבות לפופולריות של הליגה, בעיקר על ידי חיזוק היריבות בין הבוסטון סלטיקס לבין הלוס אנג'לס לייקרס. מקבלי הפרס הראשונים היו ג'ייסון טייטום במזרח וסטפן קרי במערב.

== זוכים ==
[[ג'ייסון טייטום היה הזוכה הראשון בגביע לארי בירד.]]
[[סטפן קרי היה הזוכה הראשון בגביע מג'יק ג'ונסון.]]
{| class=wikitable
|bgcolor=#CEE|^
|מציין שחקן שעדיין פעיל ב-NBA
|-
|bgcolor=#FF9|*
|נבחר להיכל התהילה של הכדורסל
|-
|שחקן (X)
|מספר הפעמים שהשחקן קיבל את הפרס
|-
|קבוצה (X)
|מספר הפעמים ששחקן מקבוצה זו קיבל את הפרס
|}

=== האזור המזרחי ===
{| class=wikitable
!שנה
!שחקן
!עמדה
!לאום
!קבוצה
|-
|
|bgcolor=#CEE|ג'ייסון טייטום^
|פאוור פורוורד
|
|בוסטון סלטיקס
|-
|
|bgcolor=#CEE|ג'ימי באטלר^
|סמול פורוורד
|
|מיאמי היט
|-
|
|bgcolor=#CEE|ג'יילן בראון^
|סמול פורוורד
|
|בוסטון סלטיקס (2)
|}

=== האזור המערבי ===
{| class=wikitable
!שנה
!שחקן
!עמדה
!לאום
!קבוצה
|-
|
|bgcolor=#CEE|סטפן קרי^
|רכז
|
|גולדן סטייט ווריורס
|-
|
|bgcolor=#CEE|ניקולה יוקיץ'^
|סנטר
|
|דנוור נאגטס
|-
|
|bgcolor=#CEE|לוקה דונצ'יץ'^
|רכז
|
|דאלאס מאבריקס
|}

== קבוצות ==
{| class=wikitable
!פרסים
!קבוצה
!שנים
|-
!2
|בוסטון סלטיקס
|, 
|-
!rowspan=4|1
|גולדן סטייט ווריורס
|
|-
|דנוור נאגטס
|
|-
|מיאמי היט
|
|-
|דאלאס מאבריקס
|
|}

== הערות שוליים ==

קטגוריה:פרסי NBA
קטגוריה:פרסי MVP
בורכרד מהר ציון

מפת ארץ ישראל מ-[[1491 לפי בורכרד מהר ציון]]
בורכרד מהר ציון (בלטינית: Frater Burchardus; חי במאה ה-13), היה נזיר דומיניקני ממוצא גרמני, כנראה ממגדבורג שבצפון גרמניה, צליין וסופר, שנסע ברחבי המזרח בשלהי המאה ה-13. בורכרד מהר ציון נודע בחיבורו "תיאור ארץ הקודש" (Descriptio Terrae Sanctae) שהוא בעל חשיבות רבה לחקר ארץ ישראל בתקופת ממלכת ירושלים הצלבנית.

== "תיאור ארץ הקודש" ==
"תיאור ארץ הקודש" (Descriptio Terrae Sanctae) הוא החיבור הגאוגרפי המפורט ביותר של ארץ ישראל מהמאה ה-13. לחיבור זה מעמד מיוחד בין תיאורי ימי הביניים של ארץ הקודש. ידוע על קיומם של כ-100 כתבי יד של החיבור מימי הביניים והעת החדשה המוקדמת, חלקם כוללים ציורים, מפות ותרשימים.

הגרסה הארוכה של הספר, בניגוד לגרסה הקצרה, מכילה תיאורים נוספים הממחישים את מסעו של בורכרד מאירופה לארץ הקודש ובחזרה. הוא נסע בין השאר למצרים הממלוכית ולממלכת סיציליה, ובשני כתבי יד של הגרסה הארוכה הביא את תצפיותיו במהלך סיורו באי הגעשי וולקנו. בורכרד שהה בארץ ישראל במשך 10 שנים, בין 1274 ל־1284. לאחר מכן ביקר בממלכת קיליקיה הארמנית, התארח אצל המלך לבון השני , וציין בכתביו שהמונגולים נכחו בחצר המלכותית. בהמשך הפליג בורכרד לקפריסין, שם התקבל באדיבות על ידי אנרי השני, מלך קפריסין, מי שהיה מלכהּ האחרון של ממלכת ירושלים הצלבנית.

בורכרד חיבר תוכנית למסע צלב חדש, ובה המליץ על כיבוש סרביה האורתודוקסית ועל כיבוש קונסטנטינופוליס כתנאי מקדים למערכה על ארץ הקודש. התוכנית לא הייתה מעשית דיה וגילתה סלידה מהנוצרים האורתודוקסים יותר מאשר מהמוסלמים.

בשנת 1455 הורה פיליפ השלישי, דוכס בורגונדיה למזכירו, ז'אן מיילו , לתרגם את "תיאור ארץ הקודש" של בורכרד מהר ציון לצרפתית. כתב היד עוטר באיורים מרהיבים, בהם תיאורי ירושלים. עותקים שלו אצורים בספרייה הלאומית של צרפת, בספרייה המלכותית של בלגיה וכן ובספרייה הבודליינית באוקספורד.

בורכרד הוא אחד מעולי הרגל האחרונים שנסעו לארץ הקודש וכתבו תיאור מפורט שלה לפני נפילת הממלכה הצלבנית ב-1291. התיאור חשוב לא רק בשל תוכנו, אלא גם הודות להיקף הדיווח על המאורעות שקרו באזור באותן השנים.

==לקריאה נוספת==
* מילכה לוי, "מפות ירושלים בימי הביניים", בתוך: ספר ירושלים: התקופה הצלבנית והאיובית 1099–1250, יד בן צבי, תשנ"א–1991, סעיף 12: 'מפת ירושלים על פי בורכרד מהר ציון', עמ' 483–486
* יונתן רובין, " 'תיאור ארץ הקודש' ל מהר ציון: ידיעות חדשות על אודות החיבור ומחברו", קתדרה 171, ניסן תשע"ט אפריל 2019, עמ' 29–48

==קישורים חיצוניים==

* [https://archive.org/details/libraryofpalesti12pale/page/n5/mode/2up תיאור הארץ הקדושה], מהדורת תרגום לאנגלית בהוצאת החברה לכתבי עולי הרגל לארץ ישראל, 1896

==הערות שוליים==

קטגוריה:דומיניקנים
קטגוריה:ארץ ישראל: נוסעים נוצרים
קטגוריה:סופרי מסע
קטגוריה:אישים שחיו במאה ה-13
קטגוריה:כותבי ספרי מסע בארץ ישראל
אמיל שרקאדי

אמיל שרקאדי (במקור שולר, בהונגרית: Sarkadi Emil; וינה, 21 בספטמבר 1881<ref></ref> – דיולה, 26 ביוני 1908)<ref></ref> היה צייר, מאייר, ליטוגרף יהודי-הונגרי. אחיהם הצעיר של אלדאר שרקאדי הקומיקאי והשחקן ושל הסופר לאו שרקאדי. שרקאדי היה חבר מוכשר ושאפתן בקבוצת הציירים ההונגרית הצעירה שהגיע להישגים רבים על אף שנפטר בטרם עת בגיל 26.

== ביוגרפיה ==
אמיל שרקאדי נולד במשפחה יהודית כבנם של וילמוש שולר ושל קטלין אונגאר. הוא החל לעבוד במכון לאמנות קוסמוס כחניך מתלמד של ליטוגרף. שם התגלה כישרונו הגדול. הוא סיים במהרה את לימודי הערב בבית הספר לעיצוב תעשייתי בבודפשט. הרישומים הראשונים שלו, שעדיין לא אופייניים לעבודותיו המאוחרות, הופיעו במגזין "עולם האמנים" (Művészvilág), שנוסד בערך בתקופה זו. מספר גליונות של כתב העת אוירו על ידי שרקאדי. מאוחר יותר נסע לווינה, שם נרשם לאקדמיה לאמנות, אך לא כל כך התלהב מהלימודים שם ונעדר הרבה. בינתיים, כדי להתפרנס, הוא יצר רישומים עבור כתב העת "אופנה וינאית" (Wiener Mode), בעיקר עיצובי שטיחים. לאחר שהות של כשנה בווינה, חזר לבודפשט והחל ללמוד בבית הספר לאמנויות שימושיות ולאחר מכן הפך לתלמיד בבית הספר לציור ועיצוב תעשייתי. הוא השתתף בתערוכות של המוזיאון לאמנויות שימושיות עם כמה עיצובים. בשנת 1902, בסיום בית הספר לציור ועיצוב תעשייתי נסע למינכן, שם הפך לתלמידם של לודוויג הרטריך (Ludwig Herterich) ושל שימון הולושי (Simon Hollósy). בשנת 1903 עבר לפריז, שם בילה שנתיים בלימוד ובעבודה ואז נסע ללונדון במטרה לעבור לארצות הברית, אם יצליח לגייס מספיק כסף. אולם תוכנית זו, למרות שנלחם עליה במשך ארבע שנים, לא התגשמה. אמיל שרקאדי נפטר ב-1908 מ-Pulmonalis hemorragia שהוא דימום ריאתי, דימום חריף מהריאה, מדרכי הנשימה העליונות ומקנה הנשימה.

== אמנותו ==
את יצירותיו ניתן למצוא במקומות רבים: רישומים דקורטיביים, כריכות ספרים ואיורים, אקס ליבריס וכרזות. בהונגריה עבד בעיקר בהוצאת הספרים זינגר ווולפנר, האחים רוואי וכמה מגזינים. המגזין "אמנות" גם פרסם ציורי כותרות ממנו פעמים רבות. בנוסף, יצירותיו פורסמו בטורים של יוגנד, סימפליצימוס ורייר (Jugend, Simplicissimus, Rire), אך הוא הועסק ללא הרף גם בכמה חברות ספרות זרות מצוינות. הוא אייר את המהדורה ההונגרית הראשונה של "שלומית (Salomé)" של אוסקר ווילד, שיצא לאור על ידי רוואי ושאלאמון (Révai és Salamon) ב-1907.

== לקריאה נוספת ==
* [https://web.archive.org/web/20160305041332/http://gyujtemeny.imm.hu/kereses/alkoto/sarkadi-emil-14 23 מתמונותיו של אמיל שרקאדי במאגר המידע של המוזיאון לאמנויות שימושיות].
* לקסיקון יהודי הונגרי. עורך פטר אויווארי. בודפשט, לקסיקון יהודי, 1929. עמ' 766. [http://mek.oszk.hu/04000/04093/html/0774.html גישה מקוונת]
* [https://www.mke.hu/lyka/07/334-352-kronika.htm מאמרו של לאו שרקאדי על אחיו אמיל שרקאדי עבור העיתון אמנות,] שנתון 7, 1908, מספר חמש, עמ'.&nbsp;334-352 -
== קישורים חיצוניים ==
* [https://collections.imm.hu/kereses/alkoto/sarkadi-emil/613 אמיל שרקאדי באתר] Museum of Applied Arts
* [https://www.pinterest.com.au/ftl25/ex-libris-euhun-emil-sarkadi/ Ex Libris EU:HUN Emil Sarkadi]

== הערות שוליים ==

קטגוריה:ציירים יהודים הונגרים
קטגוריה:גרפיקאים ומאיירים יהודים הונגרים
קטגוריה:ציירים הונגרים
קטגוריה:הונגרים שנולדו ב-1881
קטגוריה:נפטרים ב-1908
ארקדי ניידיץ'

ארקדי ניידיץ (בגרמנית: Arkadij Naiditsch; נולד ב-25 באוקטובר 1985 ריגה) הוא שחמטאי יהודי-לטבי-גרמני בדרגת רב אמן.

==ביוגרפיה==
ניידי'ץ החל לשחק בשחמט בגיל צעיר. בשנת 1995 זכה ניידיץ' במדליית זהב באליפות אירופה לגילו וזכה במקום השני באליפות העולם. בשנת 1996 המשפחה עברה לדורטמונד בה הוא המשיך באימוני שחמט. בגיל 15, בשנת 2001 הוא זכה בתואר רב אמן.

בשנת 2005 ניידיץ' זכה במקום הראשון בתחרות השחמט בדורטמונד.

בהמשך ניידיץ' זכה בתחרויות נוספות. בשנת 2015 הוא זכה במקום השני בתחרות העל גרנקה קלאסיק.

ביולי 2015 ניידיץ' עבר לבקו והחל לייצג את אזרבייג'ן. בשנת 2017 הוא היה חלק של נבחרת אזרבייג'ן שניצחה באליפות אירופה לקבוצות.

בשנת 2014 ניידיץ' התחתן עם אמנית שחמט יוליה שוויגר. לזוג נולדו ילדים, בשנת 2019 הם התגרשו.

== דניאל פרידמן באולימפיאדת השחמט ==
בין השנים 1996 ל-2014 השתתף פרידמן ב-5 אולימפיאדות שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה|| מד כושר|| נקודות|| תוצאות|| %|| מקום
|-
| 2006||1 ||גרמניה|| 2664||6 מ-10||4+ 4= 2-||60.0|| 15 קבוצתי, 31 אישי
|-
| 2008||1 ||גרמניה|| 2678||5.5 מ-10||3+ 5= 2-||55.0|| 13 קבוצתי, 19 אישי
|-
| 2012||1 ||גרמניה|| 2712||4.5 מ-10||3+ 3= 4-||45.0|| 12 קבוצתי, 28 אישי
|-
| 2014||1 ||גרמניה|| 2709||5.5 מ-9||3+ 5= 1-||61.1|| 30 קבוצתי, 12 אישי
|-
| 2016||4 ||אזרבייג'ן|| 2618||5 מ-9||5+ 0= 4-||78.6|| 12 קבוצתי
|}

==קישורים חיצוניים==

==הערות שוליים==

קטגוריה:רבי-אמנים
קטגוריה:שחמטאים יהודים לטבים
קטגוריה:שחמטאים יהודים גרמנים
קטגוריה:ילידי 1985
אלכסיוס החמישי, קיסר האימפריה הביזנטית

דיוקן מהמאה ה-15 של אלכסיוס החמישי
אלכסיוס החמישי דוקאס (ביוונית: Αλέξιος Ε΄ Δούκας ή Αλέξιος) או אלקסיוס מורטצופלוס על שם מראה גבותיו. הוא נולד ב-1140 והוכרז כקיסר ב-5 בפברואר 1204 עד אפריל אותה השנה בזמן המצור על קונסטנטינופול בידי הלטינים של מסע הצלב הרביעי. הוא היה בעל יחוס לשושלת אנגלוס.

הוא עלה לשלטון הודות למעמדו ותפקידו שנתנו לו גישה למעון הקיסר. וכאשר פרץ המרד בעיר כדי להדיח את שני הקיסרים, הוא עשה שימוש בגישה זו ללכוד את שני הקיסרים אלכסיוס הרביעי הך זה יפול במערכה, ואביו שכיהן יחד איתו יתפס.

בעקבות הכתרתו החל אלכסיוס החמישי לחזק את ההגנות של קונסטנטינופול וניהל את המשא ומתן עם הלטינים. אבל זה היה מאוחר מדי.

לאחר מכן, הוא ניסה ליצור ברית עם שותפו לשלטון נגד הלטינים, אך זה מסר אותו לידי הצלבנים, שהוציאו אותו להורג כרוצחו של אלכסיוס הרביעי.

== קישורים חיצוניים ==

* 

קטגוריה:קיסרי האימפריה הביזנטית
רוזטה (עיטור)

ספר הקישוט של מאייר]]
רוזטה היא עיטור פרח עגול ומסוגנן.

== מקור ==
הרוזטה נובעת מהצורה הטבעית של הרוזטה הבוטנית , שנוצרת על ידי עלים המקרינים החוצה מגזע הצמח ונראים לעין גם לאחר קמילת הפרחים.

== היסטוריה ==
עיצוב הרוזטה נמצא בשימוש נרחב בחפצים פיסוליים מהעת העתיקה, המופיעים במסופוטמיה, ובקישוט של מצבות קבורה ביוון העתיקה. הרוזטה הייתה סמל חשוב נוסף של האלה האכדית אשתר, שהגיע מסמל האלה השומרית המקבילה איננה, יחד עם כוכב אשתר.<ref>Black, Jeremy; Green, Anthony (1992), Gods, Demons and Symbols of Ancient Mesopotamia: An Illustrated Dictionary, The British Museum Press, , p. 156</ref>

הסמל אומץ מאוחר יותר באדריכלות הרומנסקית והרנסאנס, היה נפוץ באמנות של מרכז אסיה והתפשט עד הודו, שם הוא משמש כמוטיב דקורטיבי באמנות היוונית־בודהיסטית.

== מקורות עתיקים ==
אחת ההופעות המוקדמות ביותר של הרוזטה באמנות העתיקה היא בתחילת האלף הרביעי לפנה"ס באמנות מצרים העתיקה.<ref>Haddon, Alfred Cort. Evolution in Art: As Illustrated by the Life-histories of Designs, 1914, Scribner's, 364 pages</ref> הופעה ים תיכונית מוקדמת נוספת של עיצוב הרוזטה נובעת מכרתים המינואית; בין היתר, העיצוב מופיע בדיסקית פייסטוס, ששוחזר מהאתר הארכאולוגי בעל השם בדרום כרתים.<ref>[http://themodernantiquarian.com/site/10857/phaistos.html#fieldnotes "Phaistos Fieldnotes"] by C.Michael Hogan, The Modern Antiquarian, 2007</ref>
<gallery>
קובץ:Sitting bull Louvre AO7021.jpg|צלמית שור שומרית
קובץ:Cylinder seal Shamash Louvre AO9132.jpg|חותם גליל
קובץ:Phoenician funeral stele Louvre AO4834.jpg|מצבת בנחדש מאתונה ועליה רוזטות בין הכתובת הפיניקית ליוונית
קובץ:Mohenjo-daro Priesterkönig.jpeg|כהן מוהנג'ו-דארו
קובץ:ThaleaStela.JPG|מצבת קבורה עם שלושה עיצובי רוזטה בחלק העליון, משנת 150 לפנה"ס בערך. עבודה הלניסטית מסמירנה
קובץ:Gandhara Buddha (tnm).jpeg|עיצוב רוזטה בתחתית פסל הבודהה, במאה ה-1 לפנה"ס בקירוב. אמנות יוונית־בודהיסטית שנמצאה בגנדהרה
</gallery>

== שימוש מודרני ==
שלוש הדרגות במסדר [[הבונים החופשיים, הניכרות בסינר אותו לובש האח: דרגה שלישית עם 3 רוזטות, שנייה עם שתיים וראשונה – סינר חלק]]
מוטיב הפרחים הפורמלי מגולף לעיתים קרובות באבן או בעץ כדי ליצור קישוטים דקורטיביים לאדריכלות ולרהיטים, ובעיבוד מתכת, עיצוב תכשיטים ואומנויות שימושיות כדי ליצור גבול דקורטיבי או בהצטלבות של שני חומרים.

עיטורי רוזטה משמשים לעיטורים צבאיים רשמיים. הם מופיעים גם בבגדים מודרניים ואזרחיים,<ref name="nyt">"[https://www.nytimes.com/2006/08/03/fashion/03ROW.html Blame the Rosettes]" by Eric Wilson, The New York Times, 3 August 2006</ref> ולעיתים קרובות הם נלבשים באופן בולט באירועים פוליטיים<ref>ראו </ref> או ספורטיביים.<ref>Woodward, Kath. [https://books.google.gr/books?id=PNGLAgAAQBAJ&pg=PA25&lpg=PA25&dq=football+fans+wearing+rosette&source=bl&ots=Wx6F-ieMBL&sig=Y8ski2IO-uJWPcJapjUKyH9PBTQ&hl=en&sa=X&ved=0ahUKEwiLqKaa95rZAhUB2SwKHcH0B7kQ6AEIQzAJ#v=onepage&q=football%20fans%20wearing%20rosette&f=false Social Sciences: The Big Issues], Routledge; 2nd edition: September 2009; </ref> רוזטות מקשטות לפעמים כלי נגינה, כמו סביב לפתח התיבה בגיטרות.

==קישורים חיצוניים==

== הערות שוליים ==

קטגוריה:קישוט
נולד מלך

נולד מלך (בערבית: وُلِدَ مَلِكاً, באנגלית: Born a King) הוא סרט דרמה היסטורי של התבגרות משנת 2019 בבימויו של אגוסטי וילארונגה. בסרט מככבים עבדאללה עלי, אד סקריין, הרמיוני קורפילד, לורנס פוקס וג'יימס פליט .

== עלילה ==
בשנת 1919, בעקבות התמוטטות האימפריה העות'מאנית, הנסיך פייסל בן ה-14 נשלח על ידי אביו, האמיר עבדולעזיז, למשימה דיפלומטית בעלת חשיבות גבוהה ללונדון כדי להבטיח את היווצרותה של מה שעתיד להפוך לממלכת ערב הסעודית. פייסל הצעיר מנהל משא ומתן על עתיד ארצו ושל משפחתו עם פוליטיקאים ותיקים וממולחים כמו וינסטון צ'רצ'יל ולורד קורזון, ומתיידד עם הנסיכה מרי. <ref></ref>

== שחקנים ודמויות ==
* עבדאללה עלי בתור הנסיך פייסל
** יוסף אלסייד בתור התינוק פייסל
* אד סקריין בתפקיד פילבי
* הרמיוני קורפילד בתור הנסיכה מרי
* לורנס פוקס בתור לורנס איש ערב
* רוקאן בינבלה בתפקיד האמיר עבדולעזיז
* ג'יימס פליט בתור המלך ג'ורג' החמישי
* סלין ג'ונס בתור וינסטון צ'רצ'יל
* רובן אוצ'אנדיאנו בתור אל תוניאן
* איידן מקארדל בתפקיד המפרי באומן
* מרינה גייטל בתור סטלה
* קנת קרנהאם בתור לורד קרזון
* לואיס ריבס בתור אדוארד, הנסיך מוויילס

== הפקה ==
הצילומים לסרט הסתיימו לקראת סוף 2017. <ref></ref><ref name="cheese"></ref> הפקת הסרט נמשכה כמעט ארבע שנים.<ref name="varjh"></ref> מקומות הצילום כוללים את לונדון, ריאד וא-דרעיה. <ref></ref> הסרט הוא הופעת הבכורה הקולנועית של השחקן הסעודי עבדאללה עלי.<ref name="cheese" />

== הפצה ==
הסרט הוקרן בבכורה בפסטיבל הסרטים הבינלאומי של ברצלונה סנט ג'ורדי (BCN FILM FEST) ב-25 באפריל 2019. <ref></ref> ב-26 בספטמבר 2019 הסרט יצא לאקרנים באיחוד האמירויות הערביות, עומאן, כווית, בחריין וסעודיה והרוויח 972,962 דולר בארבעה הימים הראשונים להקרנתו.<ref name="varjh" />

==קישורים חיצוניים==
* 

== הערות שוליים ==

קטגוריה:סרטי 2019
קטגוריה:סרטים באנגלית
קטגוריה:סרטים היסטוריים
קטגוריה:סרטי דרמה בריטיים
איברהים רמדאן

הגנרל איברהים מוחמד מחמוד רמדאן (בערבית: إبراهيم محمد محمود رمضان; נולד ב-18 ביולי 1957) הוא איש כוחות הביטחון ופוליטיקאי פלסטיני מבכירי הרשות הפלסטינית, המכהן בתפקיד מושל נפת שכם מאז 2018. בעבר היה מושל נפת ג'נין.

== ביוגרפיה ==
איברהים רמדאן הצטרף לתנועת הפת"ח בשנת 1975. במהלך שירותו השתתף בהקמת הביטחון המסכל, ועמד בראש היחידה ליחסי חוץ של הארגון.

ב-2001 מונה למנהל האגף לביטחון מונע במרחב טובאס, וב-2003 פיקד על משטרת נפת אל-קודס, במשך 6 חודשים.

בין השנים 2003–2007, היה מנהל נפת חברון. לאחמר מכן עד 2008 מנהל נפת טול-כרם, ועד מרץ 2010 שימש כמנהל נפת ג'נין. במרץ 2010 מונה לעוזר המנהל הכללי לענייני מינהל ופיננסים בסוכנות.

ב-31 במאי 2014, הועלה לדרגת מייג'ור גנרל ומונה למושל נפת ג'נין.

בנובמבר 2018 מונה למושל נפת שכם.

קטגוריה:פעילי פת"ח
קטגוריה:פוליטיקאים פלסטינים
קטגוריה:ג'נין: אישים
קטגוריה:שכם: אישים
קטגוריה:חברון: אישים
קטגוריה:פלסטינים שנולדו ב-1957
וולודימיר פרסיוק

וולודימיר זינובייביץ' פרסיוק (באוקראינית: Володимир Зіновійович Парасюк; נולד ב-9 ביולי 1987) הוא דמות ציבורית אוקראינית. חבר הראדה העליונה של הכינוס ה-8 מנובמבר 2014 עד אוגוסט 2019. בעבר - פעיל של יברומאידאן.

==ביוגרפיה==
וולודימיר פרסיוק נולד ב-9 ביולי 1987 במחוז לבוב. למד בפקולטה לאלקטרוניקה של אוניברסיטת לבוב עם תואר אלקטרוניקה פיזית וביו-רפואית; לא השלים את לימודיו, לקח חופשה אקדמית. לאחר מכן סיים בלמידה מרחוק את לימודיו בפקולטה לכלכלה של אוניברסיטת לבוב.

במחנות למד על המאורעות באוקראינה בשנות ה-20 ועל הרעב באוקראינה בשנים 1932–1933.

במהלך המלחמה במזרח אוקראינה, הוא היה מפקד פלוגה 4 של גדוד דניפר-1 של המנהלה הראשית של משרד הפנים של אוקראינה במחוז דנייפרופטרובסק.

פרסיוק השתתף באירועי יורומיידן כמפקד "המאה הקרבית".

במהלך הקרב על אילובאיסק ב-29 באוגוסט 2014, הוא נפצע ונלכד על ידי תומכי הרפובליקה העממית של דונצק הבלתי מוכרת, אך ב-1 בספטמבר הוא הוחזר לצבא האוקראיני<ref>https://file.liga.net/persons/parasyuk-vladimir</ref>.

בשנת 2014 הוא נבחר ראדה כעצמאי תוך זכייה בבחירות שנערכו במחוז לבוב. במהלך הכהונה הוא היה מעורב במספר שערוריות. למסמכים שהוא הגיש לוועדת הבחירות של שנת 2019 לא היו תקינות. מכיוון שמסמכים הוגשו ביום האחרון המותר לפי החוק, לא היה ניתן לתקן אותם והוא נפסל מהשתתפות בבחירות.

==קישורים חיצוניים==

==הערות שוליים==

קטגוריה:פוליטיקאים אוקראינים
קטגוריה:חברי המועצה העליונה של אוקראינה
קטגוריה:אוקראינים שנולדו ב-1987
לואיס ריבס

לואיס ריבס (באנגלית: Lewis Reeves, נולד: 29 במרץ 1988) הוא שחקן אנגלי.

== ביוגרפיה ==
ריבס נולד בדונקסטר, יורקשייר, שם גדל עם אמו ושני אחיו.

== קריירה ==
בשנת 2012 הופיע לראשונה על מרקע הטלוויזיה בכמה סדרות טלוויזיה בהן הולבי סיטי ורופאים באותה שנה הופיע על בימת התיאטרון במחזה "Our Boys". שנה לאחר מכן התארח סדרת הטלוויזיה עברייני על וסדרת הטלוויזיה "חוק וסדר בריטניה".

בשנים 2014–2015 הופיע במחזה הלילה שלי עם רג מאת המחזאי קווין אליוט.

בשנת 2015 החל להופיע בתפקיד ראשי בסדרת הטלוויזיה בלתי נשכח. שנה לאחר מכן הופיע בסדרת האימה הטלוויזיונית "Crazyhead".

בשנת 2019 שיחק בסרט הקולנוע נולד מלך.

== פילמוגרפיה ==
=== קולנוע ===
{| class="wikitable"
!שנה
! כותרת
!תפקיד
|-
| 2019
| נולד מלך
| אדוארד הנסיך מוויילס
|}

=== טלוויזיה ===
{| class="wikitable sortable"
!שנה
! כותרת
!תפקיד
! class="unsortable" | הערות
|-
| 2012
| הולבי סיטי
| מארק נורת'
| פרק: "ענק"
|-
| 2012
|White Van Man
| דני
|פרק אחד
|-
| 2012
| רופאים
| סטיבי ויקרס
|פרק אחד
|-
| 2012
|Coming Up
| בן
|פרק אחד
|-
| 2013
|Lee Nelson's Well Funny People
| דאמו
| 3 פרקים
|-
| 2013
| חוק וסדר: בריטניה
| דארן פורטר
| 2 פרקים
|-
| 2013
| עברייני על
| בן
|פרק אחד
|-
| 2014
|Inspector George Gently
| סם הוקס
| פרק: "Gently Going Under"
|-
| 2014
|Our World War
| הנרי דילייני
| מיני סדרה; פרק אחד
|-
| 2015
|Uncle
|ראיין
| 3 פרקים
|-
| 2015-הווה
| בלתי נשכח
| הבלש ג'ייק קולייר
| תפקיד ראשי
|-
| 2015
|Harry Price: Ghost Hunter
| ורנון וול
| סרט טלוויזיה
|-
| 2016
| Crazyhead
| ג'ייק
| תפקיד ראשי
|-
| 2020
|I May Destroy You
|דייוויד
| 3 פרקים
|-
| 2022
| סנדמן
| פיליפ סיץ/הבוגימן
|פרק אחד
|}

=== תיאטרון ===
{| class="wikitable sortable"
!שנה
!כותרת
!תפקיד
!מיקום
! class="unsortable" |הערות
|-
|2012
|Our Boys
|איאן
|תיאטרון הדוכסית, לונדון
| align="center" |<ref></ref>
|-
|2014–2015
|הלילה שלי עם רג
|אריק
|תיאטרון אפולו, מחסני דנמאר
| align="center" |<ref></ref><ref></ref>
|-
|2019
|וניה, סוניה, מאשה ושפיץ
|ספייק
|אולפני יוסטינוב, באת'
| align="center" |<ref></ref>
|}

=== משחקי וידאו ===
{| class="wikitable sortable"
!שנה
! כותרת
!תפקיד
! class="unsortable" | הערות
|-
| 2016
| FIFA 17
| גארת' ווקר
| תפקיד קולי
|-
| 2017
| FIFA 18
| גארת' ווקר
| תפקיד קולי
|}

==קישורים חיתוניים==

== הערות שוליים ==

קטגוריה:שחקני תיאטרון אנגלים
קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1988
ויה אדריאנה

מצרים בתקופה הרומית]]
ויה אדריאנה (בלטינית: Via Hadriana, ביוונית: Ἁδριανὴ ὁδός) הייתה דרך רומית שעברה במדבר המזרחי, קישרה בין עמק הנילוס לחוף ים סוף והמשיכה דרומה עד לנמל ברניקי טרוגלודיטיקה שבקצה הפרובינקיה הרומית של מצרים. סלילתה הושלמה בשנת 137, בתקופת הקיסר אדריאנוס.

הדרך, שאורכה כ-800 ק"מ, התחילה באנטינואופוליס שעל גדות הנילוס, פנתה לצפון-מזרח וחצתה את מכשול ההרים במדבר המזרחי, הגיעה לחוף ים סוף באבו שער, כ-20 ק"מ צפונית להורגאדה, ומשם נמשכה דרומה אל נמל ברניקי.

ויה אדריאנה התחברה לדרכי הרוחב אחרות שגישרו בין עמק הנילוס לחוף ים סוף, כגון זו שעברה בין קופטוס לבין נמל מיוס הורמוס . הדרכים הללו קישרו בין אתרי כרייה, בעיקרם מחצבות פורפיר וגרנודיוריט, ושימשו להובלת תוצרי הכרייה. כמו כן שימשו לסחר בינלאומי עם הודו ועם אפריקה וכן לתובלת גייסות צבא.
התוואי של ויה אדריאנה ניכר בשרידי תחנות דרך קטנות שנחשפו לרוב בחלקו הדרומי של הנתיב. תחנות הדרך היו מבוצרות ומיקומן נקבע בסמיכות למקורות מים , רובם ככולם מי בארות. שרידים מועטים אותרו בצפונהּ של הדרך, והם נעדרים כליל בקטע ממערב למזרח, מאנטינואופוליס אל החוף. הדרך נסללה ככל הנראה כדי לבסס את כלכלתהּ של העיר החדשה שיסד אדריאנוס על ידי הטיה של תנועת המסחר דרכהּ, אך לא נעשה שימוש בתוואי הצפוני שלה כביֶתר הדרכים המוליכות מעמק הנילוס לחוף הים האדום.
==קישורים חיצוניים==
* [https://www.trismegistos.org/place/8313 ויה אדריאנה] – באתר Trismegistos

==הערות שוליים==

קטגוריה:מצרים הרומית
קטגוריה:דרכים ברומא העתיקה
קטגוריה:מצרים: גאוגרפיה
אליפות רוסיה בפוטבול נשים

אליפות רוסיה בפוטבול נשים (ברוסית: Женская Лига Американского Футбола России, רשמית: "ליגת הנשים בפוטבול אמריקאי של רוסיה") היא האליפות הלאומית בפוטבול אמריקאי, בקרב קבוצות פוטבול אמריקאי לנשים בשטחי רוסיה. הליגה נוצרה בשנת 2019 וידועה בשם ליגת WLAF, ליגת הפוטבול האמריקאי לנשים.

הטורניר נוצר לאחר עלייה עקבית בפופולריות של ענף הפוטבול ברוסיה. הליגה התחילה בעשור השני של המאה ה-21 כליגה מוסקבאית. ב-2019 הליגה הפכה לליגה הלאומית ותחילה השתתפו בה קבוצות בודדות בלבד. אחת הבולטות הייתה קבוצת "הוולקיריות" מסנקט פטרבורג, שהשתתפו קודם לכן בליגה הפינית.

עוד לפני הליגה, התקיים גם טורניר גביע רוסיה בפוטבול נשים בשנים 2015, 2016 וב-2017. בשתי הטורנירים הראשונים זכו "הוולקיריות". בטורניר 2017 זכו הסירנות מוסקבה.

==אלופות==
{| class="wikitable"
|שנה
!style="background-color: gold" |קובץ:Gold medal icon.svg אלופה
!הערות
|-
|2018
|הסירנות מוסקבה 
|אליפות מוסקבה
|-
|2019
|חדות הקרן מוסקבה<ref>[https://firstandgoal.ru/2019/10/wlaf-russia-2019-results/ «Единороги» выиграли Женскую лигу американского футбола]</ref>
|rowspan="5"|אליפות רוסיה
|-
|2020
|השפיראיות מוסקבה
|-
|2021
|חדות הקרן מוסקבה
|-
|2022
|חדות הקרן מוסקבה
|-
|2023
|
|}

==קישורים חיצוניים==
* 

==הערות שוליים==

קטגוריה:רוסיה: תחרויות ספורט נשים
קטגוריה:רוסיה: פוטבול
קטגוריה:תחרויות פוטבול
אשיל פולד

אשיל פולד (בצרפתית: Achille Fould; 17 בנובמבר 1800 – 5 באוקטובר 1867) היה כלכלן ופוליטיקאי צרפתי יהודי מומר שכיהן כשר האוצר של צרפת בתקופת הרפובליקה הצרפתית השנייה והקיסרות הצרפתית השנייה.

== קריירה ==
אשיל פולד נולד ב-17 בנובמבר 1800 בפריז. אביו, באר לאון פולד, היה בנקאי יהודי. פולד החל את דרכו כבנקאי בבנק המשפחתי. כבר ב-1842 הוא נכנס לחיים הפוליטיים, לאחר שנבחר באותה שנה לכהן כסגן מחלקה באזור אוקסיטניה. מאז ועד מותו הוא עסק באופן פעיל בענייני מדינה. הוא השלים בקלות עם המהפכה שהביאה להדחתו של המלך לואי פיליפ מבית בורבון ולהקמתה של הרפובליקה הצרפתית השנייה קצרת הימים, והפעיל השפעה נחרצת בעניינים פיננסיים על הממשלה הזמנית שהוקמה אז. זמן קצר לאחר מכן הוא פרסם שתי חוברות נגד השימוש בשטרות כסף, בשם Pas d'Assignats I ו-Observations sur la question financière.

בין השנים 1849–1867 כיהן כשר האוצר תחת הנשיא לואי-נפוליאון שהפך לקיסר נפוליאון השלישי, והוביל חלק מהרפורמות הכלכליות שנעשו אז בצרפת. ב-25 בינואר 1852, בעקבות הצו להחרים את רכוש משפחת אורליאן, הוא התפטר מתפקיד שר האוצר, אך באותו יום מונה לסנאטור, וזמן קצר לאחר מכן הצטרף שוב לממשלה כשר המדינה וכמזכיר משק הבית של הקיסר. בתפקיד זה הוא ארגן את התערוכה העולמית של פריז ב-1855. אירועי נובמבר 1860 הובילו פעם נוספת להתפטרותו, אך הוא הוחזר למשרד האוצר בנובמבר של השנה שלאחר מכן, ושמר על תפקידו עד פרסום המכתב הקיסרי מ-19 בינואר 1867, כאשר אמיל אוליבייה הפך ליועץ הראשי לקיסר. במהלך כהונתו האחרונה הוא הפחית את החוב הצף, שמלחמת מקסיקו הגדילה במידה ניכרת, על ידי משא ומתן על הלוואה של 300 מיליון פרנק (1863).

למרות שהתנגד בנקודות מסוימות ל"סן-סימוניזם" תמך בתוכניתם של האחים פרייר להקמת בנק המעניק אשראי. על סמך הצעה זו, ב-1852, הוקמה חברת הבנקאות והאשראי Crédit Mobilier, שמכרה מניות לציבור, והשתמשה בכסף למימון יוזמות תעשייתיות ברחבי צרפת. החברה הביאה לתקופה של התפתחות כלכלית ניכרת, הקיסר לואי-נפוליאון עצמו העניק עדיפות לכלכלה, אותה רצה לבסס על סחר חופשי, אשראי זול, ופיתוח תשתיות יזום. הוא האמין כי הגרעון בתקציב יתאזן מרווחי העתיד.

רשת הרכבות התרחבה מ-3,000 קילומטרים בתחילת העשור השישי של המאה ה-19 ל-16,000 קילומטרים בסיומו, דבר שאיפשר פיתוחם של מכרות ובתי חרושת באזורי הפריפריה. צי אוניות הסוחר עבר אף הוא מודרניזציה, וספינות קיטור מברזל החליפו את ספינות העץ הנושנות. בין 1859 ל-1869 בנתה חברה צרפתית את תעלת סואץ, והביאה לעידן חדש בתעבורה ובמסחר.<ref></ref>

פולד, מלבד היותו מוכשר בניהול כלכלי, היה גם אספן יצירות אמנות. בשנת 1857 הוא מונה לחבר באקדמיה לאמנויות יפות.

== חיים אישיים ==
פולד המיר את דתו לפרוטסטנטיות ב-1858.<ref name="archivescommentenetre"></ref> ונפטר בטארבס ב-1867.

==קישורים חיצוניים==

* 
* 

== הערות שוליים ==

קטגוריה:אישים הקבורים בבית הקברות פר לשז
קטגוריה:שרי ממשלת צרפת
קטגוריה:שרי האוצר של צרפת
קטגוריה:פרוטסטנטים צרפתים
קטגוריה:יהודים צרפתים
קטגוריה:כלכלנים יהודים צרפתים
קטגוריה:כלכלנים יהודים
קטגוריה:צרפתים שנולדו ב-1800
קטגוריה:צרפתים שנפטרו ב-1867
פנטן

פֶנְטֶנִים הם אָלְקֶנִים בעלי הנוסחה הכימית . כל מולקולה מכילה קשר כפול אחד בין שני פחמנים. קיימים שישה איזומר<nowiki/>ים שונים של פֶנְטֶן, הנבדלים זה מזה במיקום הקשר הכפול, במבנה השרשרת שיכולה להיות ישרה או מסועפת, או בסידור המרחבי של הקבוצות סביב הקשר הכפול, היוצר איזומריות ציס - טרנס .

== איזומרים בעלי שרשרת ישרה ==
1-פנטן הוא אלפא אולפין. לרוב, 1-פנטן נוצר כתוצר לוואי בפיצוח קטליטי או תרמי של נפט, או במהלך ייצור אתילן ופרופילן באמצעות פיצוח תרמי של שברי פחמימנים.

היצרן המסחרי היחיד של 1-פנטן הוא חברת סאסול בע"מ (אנ'), המייצרת אותו על ידי הפרדה מהתוצר הגולמי של תהליך פישר-טרופש (אנ'). <ref></ref>

ל-2-פנטן יש שני איזומרים גאומטריים, ציס-2-פנטן ו- טרנס-2-פנטן. ציס-2-פנטן משמש במטאתיזה של אולפינים .

== איזומרים בעלי שרשרת מסועפת ==
האיזומרים בעלי שרשרת מסועפת הם: 2-מתיל-1-בּוּטֶן, 3-מתיל-1-בּוּטֶן (איזופֶנְטֶן), 2-מֶתִיל-2-בּוּטֶן (אנ') (איזואָמִילֶן).

איזואמילן הוא אחד משלושת תוצרי הלוואי העיקריים של פיצוח קטליטי עמוק, תהליך פיצוח משופר שפותח על בסיס פיצוח קטליטי נוזלי (אנ') עקב העלייה בביקוש לפוליפרופילן. ההפיצוח הקטליטי העמוק משתמש בסולר כחומר גלם לייצור פרופילן, איזובוטילן (אנ') ואיזואמילן. איזובוטילן ואיזואמילן משמשים חומרי הגלם בתהליך ייצור רכיבי תערובת הבנזין, מתיל טרט בוטיל אתר ומתיל טרט אמיל אתר.

== ייצור דלקים ==
פרופילֶן, איזובּוּטֶן ואַמִילֶנִים הם חומרי גלם בהם משתמשים בתהליך האלקילציה בבתי הזיקוק. איזובוטן, משמש לייצור תערובות של שרשראות מסועפות מאוד בעלות מאפייני בעירה טובים. אמילנים הם קודמנ<nowiki/>ים מוערכים מאוד לדלקים, במיוחד דלקי תעופה בעלי נדיפות נמוכה יחסית, כנדרש בתקנות שונות. <ref></ref>

== קישורים חיצוניים ==

== הערות שוליים ==

קטגוריה:אלקנים
יחסי אוסטרליה–זמביה

יחסי אוסטרליה–זמביה הם יחסי החוץ בין אוסטרליה וזמביה. שתי המדינות הן חברות בחבר העמים הבריטי.

== סקירה כללית ==
היחסים הדיפלומטיים בין המדינות כוננו בשנת 1972. הקשר בין המדינות מתבטא בביקורים רשמיים בשני הכיוונים, קשרים חזקים בין אנשים, וקשרים מסחריים כולל מעורבות כלכלית של מיליארדי דולרים במגזר הכרייה. סטודנטים זמביים מוכשרים ללמוד באוסטרליה, וחוזרים עם מיומנויות שיפתחו עוד יותר את הכלכלה. ממשלת אוסטרליה תרמה גם תרומה גדולה לפיתוח בתחומים אחרים, כולל במים ותברואה, ובפיתוח מגזר הכרייה.

== נציגויות דיפלומטיות ==
* זמביה מחזיקה באוסטרליה נציבות עליונה בקנברה.
* אוסטרליה מיוצגת בזמביה באמצעות הנציבות העליונה שלה בהארארה, זימבבואה, ובנוסף מחזיקה קונסוליית כבוד בלוסקה.

== קישורים חיצוניים ==

== הערות שוליים ==
יחסי אוסטרליה – חוף השנהב

יחסי אוסטרליה–חוף השנהב הם יחסי החוץ בין אוסטרליה וחוף השנהב.

== סקירה כללית ==
היחסים הדיפלומטיים בין המדינות כוננו ב-17 בספטמבר 1974. חוף השנהב פתחה שגרירות בקנברה ב-2016 אך היא נסגרה ב-2021. הסחר הדו-כיווני בין המדינות היה בשווי 123 מיליון דולר אוסטרלי בשנים 2019–2020.

== נציגויות דיפלומטיות ==
* חוף השנהב אינה מיוצגת באוסטרליה לא בדרג השגרירות ולא בדרג הקונסוליה.
* אוסטרליה מיוצגת בחוף השנהב באמצעות הנציבות העליונה שלה באקרה, גאנה.

== קישורים חיצוניים ==

== הערות שוליים ==
יחסי זמביה–יוון

יחסי זמביה–יוון הם יחסי החוץ בין זמביה ויוון.

== סקירה כללית ==
ניתן לאפיין את היחסים הפוליטיים בין יוון וזמביה כטובים, אם כי מוגבלים מבחינת תדירות, גם בשל דרישת הוויזה הנוכחית לאזרחים יווניים הנכנסים למדינה. יוון סיפקה סיוע הומניטרי משמעותי לזמביה, בעיקר באמצעות "רפואה ללא גבולות", והיא גם מימנה פרויקט לבניית בית ספר תיכון בלוסקה.

הקהילה היוונית בזמביה מורכבת מכ-400 אנשים הממלאים תפקיד בכלכלה המקומית. הקהילה היוונית פעילה בבירה, לוסקה, שבה שוכן הארכיבישוף היווני-אורתודוקסי.

== נציגויות דיפלומטיות ==
* זמביה מיוצגת ביוון באמצעות שגרירותה בלונדון, הממלכה המאוחדת.
* יוון מיוצגת בזמביה באמצעות שגרירותה בהארארה, זימבבואה, ובנוסף מחזיקה קונסוליית כבוד בלוסקה.

== קישורים חיצוניים ==

== הערות שוליים ==
יחסי חוף השנהב – יוון

שר החוץ היווני [[ניקוס דנדיאס (מימין) נפגש עם נשיא חוף השנהב אלאסן ואטארה באביג'אן, 2023]]
יחסי חוף השנהב–יוון הם יחסי החוץ בין חוף השנהב ויוון.

== סקירה כללית ==
היחסים בין שתי המדינות טובים, ושיתוף הפעולה הדו-צדדי והרב-צדדי משביע רצון. כ-40 יוונים חיים במדינה, וההצעה הונחה לקונסוליית הכבוד היוונית לפעול שוב באביג'אן.

== נציגויות דיפלומטיות ==
* חוף השנהב מיוצגת ביוון באמצעות שגרירותה ברומא שבאיטליה.
* יוון מיוצגת בחוף השנהב באמצעות הנציבות העליונה שלה בדקר שבסנגל, ובנוסף מחזיקה קונסוליית כבוד באביג'אן.

==קישורים חיצוניים==

== הערות שוליים ==
Takin' It Back

Takin' It Back (בעברית: לוקחת את זה בחזרה) הוא אלבום האולפן החמישי של הזמרת-יוצרת האמריקאית מייגן טריינור. את האלבום הוציאה לאור ב-21 באוקטובר 2022 בהוצאת חברת התקליטים אפיק רקורדס. על מנת לפרסם אותו שיתפה טריינור פעולה עם מספר מפיקים, דוגמת פרדריקו ודביר, קיד הרפון, טיילר ג'ונסון וגיאן סטון. בנוסף, בחלק מהרצועות מופיעים אמני אורח, כמו נאטי נטשה וארטורו סנדובל. מבחינה מוזיקלית, הוא רושם את חזרתה של הזמרת לעולם הדו-וופ של אלבום הבכורה, Title (2015).

מתוך האלבום יצאו שני סינגלים, "Bad for Me" ו-"Made You Look", כשהאחרון הפך לכניסה הראשונה שלה בבילבורד הוט 100 בארצות הברית מאז "No Excuses", שיצא ב-2018. בנוסף, הוא רשם את הגעתה הראשונה ל-40 השירים המובילים במצעד הסינגלים הבריטי מזה ארבע שנים. Takin' It Back הגיע למקום ה-16 בבילבורד 200, ונכנס למצעדי האלבומים באוסטרליה, קנדה, הולנד ונורווגיה.

== רקע ==
במרץ 2018 תיארה טריינור את החומרים החדשים שלה לקראת אלבום האולפן השלישי שלה כ"עבודה הטובה ביותר שלה אי פעם".<ref name="BBMarch"></ref> ההצלחה המזערית לה זו הסינגלים מתוכו גרמו לאיבוד הביטחון ביצירה. יציאתו עוכבה מספר פעמים על ידי חברת התקליטים, בנימוק שטריינור כותבת אותו מחדש על מנת להתאימו למיינסטרים המקובל.<ref name="Mix929"></ref><ref></ref> לבסוף, בינואר 2020, יצא Treat Myself לאור, וספג ביקורות מעורבות.<ref></ref> מאוחר יותר באותה השנה פרסמה את אלבום חג המולד A Very Trainor Christmas.<ref></ref>

בפברואר 2021 ילדה טריינור את בנה הראשון.<ref></ref> שירה משנת 2014, "Title", הפך לוויראלי במדיה החברתית "טיקטוק" מאוחר יותר באותה השנה. הדבר נלקח בתהליך קבלת ההחלטות על הכיוון האמנותי של אלבומה הבא. במאי אישרה באופן רשמי את חזרתה לז'אנר הדו-וופ, שהיה למוטיב מרכזי באלבום הבכורה שלה, Title (2015). היא ציינה כי מאז שבנה הגיח לאוויר העולם אישיותה הפכה לבוגרת, חזקה ורגשית הרבה יותר. – אמרה טריינור כשדיברה על תהליך כתיבת האלבום.<ref name="PopCulture"></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2022
קטגוריה:אלבומי מייגן טריינור
קטגוריה:אלבומים באנגלית
קטגוריה:אלבומי חברת אפיק רקורדס
Made You Look

"Made You Look" (בעברית: "גרמתי לך להסתכל") הוא סינגל שהוקלט על ידי הזמרת-יוצרת האמריקאית מייגן טריינור. הוא יצא לאור ב-21 באוקטובר 2022, על ידי חברת התקליטים אפיק רקורדס, כסינגל השני מתוך אלבום האולפן השביעי שלה, Takin' It Back.<ref></ref> ב-13 בינואר 2023 יצא רמיקס רשמי ל-"Made You Look" ביחד עם הזמרת הגרמנייה קים פטרס.<ref name=":0" />

השיר הגיע למקום השביעי במצעדי ה-ARIA.

== רקע וכתיבה ==
השיר נכתב על ידי טריינור, שון דוגלס ופדריקו וינדבר, שגם הפיק אותו. במרץ 2018 תיארה טריינור את החומרים החדשים שלה לקראת אלבום האולפן השלישי שלה כ"עבודה הטובה ביותר שלה אי פעם".<ref name="BBMarch"></ref> ההצלחה המזערית לה זו הסינגלים מתוכו גרמו לאיבוד הביטחון ביצירה. יציאתו עוכבה מספר פעמים על ידי חברת התקליטים, בנימוק שטריינור כותבת אותו מחדש על מנת להתאימו למיינסטרים המקובל.<ref name="Mix929"></ref><ref></ref> לבסוף, בינואר 2020, יצא Treat Myself לאור, וספג ביקורות מעורבות.<ref></ref> מאוחר יותר באותה השנה פרסמה את אלבום חג המולד A Very Trainor Christmas.<ref></ref>

"Made You Look" נוצר בהשראת חוסר הביטחון שלה לגבי דימוי גופה לאחר ההיריון שחוותה. היא אף מתארת בשיר תרגיל פסיכולוגי בו היא מתבקשת להביט בבבואת מראתה במשך חמש דקות כשהיא עירומה. הווידאו קליפ שלו פורסם ב-20 באוקטובר לקנדי קראש סאגה בלבד, למשך 24 שעות, ולמחרת הוקרן בבכורה בערוץ היוטיוב של טריינור. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-65.3 מיליון השמעות.

== רמיקס ==
ב-13 בינואר 2023 יצא רמיקס רשמי ל-"Made You Look" ביחד עם הזמרת הגרמנייה קים פטרס.<ref name=":0"></ref>

== מיקומי שיא ==

=== מצעדי סוף שנה ===

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי מייגן טריינור
קטגוריה:שירי קים פטרס
קטגוריה:שירים באנגלית
קטגוריה:שירים שנכתבו על ידי מייגן טריינור
קטגוריה:שירים שנכתבו על ידי קים פטרס
קטגוריה:שירים על ביגוד ואופנה
קטגוריה:סינגלים שהגיעו למקום הראשון בפולין
Another Way to Die

Another Way to Die (בעברית: דרך אחרת למות) הוא סינגל של הזמרים האמריקאים ג'ק וייט ואלישה קיז, שיצא לאור ב-30 בספטמבר 2008. השיר שימש כשיר הנושא של הסרט "קוונטום של נחמה", ה-21 בסדרת סרטי ג'יימס בונד. השיר זכה להצלחה רבה, הגיע למקומות גבוהים במצעדי הפזמונים ברחבי העולם.

==כתיבה==
במהלך הפקת הסרט "קוונטום של נחמה", חיפשו המפיקים כותב ומבצע לשיר הנושא של הסרט. בין השמות שהועלו היו ליאונה לואיס ואיימי ויינהאוס, אולם בסופו של דבר הוחלט, בפעם הראשונה והאחרונה בסדרת הסרטים, לעשות דואט של אלישה קיז וג'ק וייט. שניהם נמצאו במקרה בטורונטו באותה תקופה. קיז ביקרה בפסטיבל הסרטים הבין-לאומי בטורונטו במטרה לקדם את הסרט "החיים הסודיים של הדבורים" אשר בו שיחקה. וייט קידם סרט תיעודי על גיטרות חשמליות בשם It Might Get Loud.

וייט כתב, הלחין והפיק את השיר, וסיפק לו גיטרה, תופים, פסנתר וקולות רקע, אשר מלווים את קולה של קיז.

== מיקומי שיא ==

== קישורים חיצוניים ==
* 

קטגוריה:שירי 2008
קטגוריה:סינגלים מ-2008
קטגוריה:שירי אלישה קיז
קטגוריה:שירים מסרטי ג'יימס בונד
קטגוריה:שירים באנגלית
קטגוריה:סינגלים שהגיעו למקום הראשון בפינלנד
קטגוריה:סינגלים בהוצאת אקס-אל רקורדינגס
סמינר הרב מאיר

סמינר בית יעקב לבנות ע"ש הרב וולף, זיכרון צבי בהנהלת הרב מאיר (מכונה "סמינר הרב מאיר", או בקצרה "מאיר") הוא סמינר לבנות חרדיות, הכולל בית ספר תיכון וסמינר ללימודי הוראה ומקצועות נוספים בעיר בני ברק.

== היסטוריה ==
בשנות ה-50 הוקם בבני ברק סמינר הרב וולף על ידי הרב יוסף אברהם וולף, בעידודו של החזון איש, על מנת לתת מענה לבנות שרצו חינוך חרדי.

בשנות ה-90, בעקבות גידול האוכלוסייה החרדית בבני ברק, החל גידול במספר הנרשמות לסמינר – שהיה היחיד באותה העת – דבר שייצר עומס רב. על פי הוראתו של רבי ניסים קרליץ ובעידודו של הרב שך הוקם סמינר נוסף "סמינר הרב מאיר" הנושא אף הוא את השם הרשמי "סמינר בית יעקב לבנות ע"ש הרב וולף". על אף שמו הוא מנוהל עצמאית. סמינר נוסף שהוקם באותה התקופה הוא סמינר הרב כהנא.

את הסמינר ניהל וייסד הרב שמואל מ-2015 עומדת בראשו הרבנית רחל גפן-בורשטיין-דינר שמונתה על ידי העירייה בתמיכת רבנים למורת רוחו של מנהל הסמינר.

== סערת המינויים ==
בשנת 2014 קיבל הרב מאיר התקף לב, וזמנית נמנע ממנו ניהול המוסד. בעקבות כך הוחלט שניהול הסמינר יעבור לידי הגברת רחל בורנשטיין. על מנת למנוע מינוי זה, מינה הרב מאיר את חנה אריאל לסגנית מנהלת. מינוי זה גרם לסערה ומחלוקות בין הפלג הירושלמי 'בני תורה' לבין אנשי דגל התורה, משום שאריאל מזוהה עם הפלג הירושלמי. בתוך כך נשלחה הודעה מטעמו של הרב מאיר שבה הוא מבקש לצאת לפנסיה, אך חזר בו במכתב נוסף ששלח לעירייה שם הוא מבהיר כי המכתב הקודם נשלח בעקבות הטעייה.

לאחר המינוי של אריאל הוציאה עיריית בני ברק הודעה רשמית שמינוי זה אין לו תוקף, ותחת זאת אישרה העירייה בהוראתו של הרב שטינמן, את מינויה של רחל בורנשטיין, אלמנתו של הרב גפן, ואשתו של שמואל יעקב בורנשטיין, למנהלת. בתוך כך נערכו הפגנות בסמוך על ידי מחנה הפלג בסמוך לביתה של בורנשטיין במחאה על המינוי.

בתגובה למנוי העירייה, ובעקבות ניסיונות שונים למנוע מהרב מאיר את הכניסה לסמינר, הוציא הרב מאיר הודעה מטעמו, על ידי משרד עורכי דין, לפיו הסמכות למינוי תפקידים בסמינר היא אך ורק למנהל המוסד הרב מאיר, ולא לגורמים אחרים. בעיתון הפלס המוזהה עם הפלג הירושלמי הובאו מכתביהם של הרב קלמנוביץ ורבנים שונים שמחו על המחטף שנעשה. אך הרבנים המרכזיים במגזר הליטאי ובעיקר הרב יהודה סילמן תמכו במינויה. בנות הפלג הירושלמי הקימו בהמשך סמינר אחר.

בסמינר מתחנכות מעל 1000 בנות המשתייכות בעיקר לזרם הליטאי או הספרדי תורני.

== מבנה הסמינר ==
ארבעה השנתונים הראשונים בסמינר – כיתות ט' עד יב' (א' עד ד' סמינר), מיועדים לתמידות בגילאי התיכון. שני השנתונים הבאים, יג',יד' (ה',ו' סמינר) מיועדים ללימודי הוראה, גננות, תכנות ולימודים נוספים.

בסמינר נהוגה תלבושת אחידה, וכן תקנון צניעות שבעיקרו מושתת על תקנון בית הדין 'משמר התורה'. התקנון כולל בין היתר את אורך החצאית והחלוצה, וכן את סוגי התכשיטים והאיפור המותרים. תקנון זה תקף למשך כל שעות היום, גם בעת שהתלמידות שוהות מחוץ לכותלי הסמינר.

== קישורים חיצוניים ==
* 

== הערות שוליים ==

קטגוריה:סמינרים חרדיים לבנות בישראל
קטגוריה:בית יעקב
קטגוריה:בני ברק: מוסדות חינוך
קרחון אמהרסט (אלסקה)

קרחון אמהרסט (באנגלית: Amherst Glacier) הוא קרחון הממוקם במדינת אלסקה שבארצות הברית.

אורכו של קרחון אמהרסט 6.4 קילומטרים. קרחון אמהרסט זורם לכיוון צפוו-מערב, ונשפך אל אגם הממוקם 8.9 קילומטרים מצפון-מזרח לנקודת פרנהאם.

קרחון אמהרסט ממוקם 84 קילומטרים מדרום-מערב לעיר ואלדז. הקרחון נוטה לכיוון צפון-מערב עד לנקות השפך.

== היסטוריה ==
=== גילוי ומיפוי הקרחון ===

קרחון אמהרסט התגלה בשנת 1899 במהלך משלחת הארימן לחקר אלסקהן (Harriman Alaska expedition).

=== מקור השם ===

משלחת הארימן נתנה לקרחון את שמו, בשנת 1899.

אחד מחברי המשלחת היה פרופסור מאוניברסיטת הרווארד וממכללת אמהרסט במשלחת הארימן השתתפו מרצים מאוניברסיטת הארוורד וממכללת אמהרסט.

הפרופסור בכוונה לא קרא לאף קרחון באזור פיורד קולג' (פיורד המכללות) על שם אוניברסיטת פרינסטון.

על פי ברוס מולינה (Bruce Molina), מחבר הספר "קרחוני אלסקה" (Alaska's Glaciers), "הם שמחו מאוד מהתעלמות מפרינסטון".

== קישורים חיצוניים ==

אמהרסט
אמהרסט
מסלול אקדמיזציה

מסלול אקדמיזציה הוא מסלול צבאי המיועד למלש"בים (מועמדים לשירות ביטחון) בעלי תואר אקדמי. המסלול כולל מענק כספי ומעניק דרגת קצין אקדמאי והבטחה לעיסוק במקצוע בו עשה המלש"ב את התואר. המשרת במסלול האקדמיזציה מכונה "אקדמיזטור". המסלול דומה למסלול העתודה האקדמית אך ישנם מספר הבדלים: במסלול האקדמיזציה אין שום תמיכה כלכלית או ייעוץ במהלך התואר מכיוון שהתואר נעשה ברוב המקרים במהלך הלימודים בתיכון, החתימה על שירות קבע קצרה יותר (24 חודשים במקום 32) והאקדמיזטורים בדרך כלל צעירים בשנים אחדות מהעתודאים שהתחילו את התואר רק לאחר התיכון.

במסלול קיימות גם תוכניות מצוינות לתואר שני לבוגרי תואר במדעים מדויקים, תוכנית גלים ותוכנית ברקת.<ref></ref><ref name=":0"></ref>

== שיבוץ ושירות ==
משתתפי המסלול יכולים להתמיין לכל החילות ולכל היחידות (הקשורות להשכלתם) בדרך כלל בתפקידים המתאימים להשכלתם האקדמית, אך ישנם כאלה המעדיפים לעסוק במקצועות אחרים בעלי זיקה להשכלתם. לעומת עתודאים אקדמיזטורים עושים טירונות כלל צה"לית רגילה בדרגת טוראי, ולאחר הטירונות הם עוברים אל היחידה אליה הם התמיינו ושם יקבלו את דרגות הקצונה שלהם – קמ"א. במהלך הכניסה לקבע הם מקבלים את דרגות הקא"ב שלהם ובמילואים הם מקבלים את דרגת הקא"ם. רוב האקדמיזטורים יצאו לקורס קצינים בשלב מוקדם של שירותם.

== הטבות ==
* דרגות קצין אקדמאי.
* מענק הצטרפות חד פעמי בגובה 10,500 ש"ח.
* שיבוץ בתפקיד במקצוע אותו למד המלש"ב.

== תנאי קבלה ==
* ממוצע בתואר של 75 ומעלה.
* מעבר סיווג ביטחוני ברמה 3.
* התחייבות ל-24 חודשי שירות בקבע.
* נשים חייבות גם בהארכת השירות ל-32 חודשי שירות (דין אישה כדין גבר).
* מעבר הליך מיון למסלול.
* התאמה לקצונה.

== תוכניות מצוינות ==
בשנת 2018 הוקמו במסלול שתי תוכניות מצוינות בהן נלמד תואר שני לפני השירות: תוכנית גלים ותוכנית ברקת. בנוסף למענק עידוד העתודה הרגיל בסך 10,500 ש"ח, זכאים הלומדים בתוכניות למענק הצטיינות בסך של 5,000 ש"ח.<ref name=":0" />

בתוכנית גלים לומדים לתואר שני בהנדסת חשמל באוניברסיטת תל אביב, בטכניון או באוניברסיטת בר-אילן וקיימת האפשרות לעשות תזה למצטיינים. 

בתוכנית ברקת לומדים לתואר שני בהנדסת נתונים בטכניון או באוניברסיטת בר-אילן. בתוכנית ישנם 2 מסלולים: מסלול של 3 סמסטרים ללא תזה ומסלול של 4 סמסטרים כולל תזה. 

החניכים בתוכניות נחשבים עתודאים מן המניין בלימודיהם באוניברסיטה. בסוף השנה הראשונה ללימודים, חניכי התוכניות מבצעים טירונות 02, אשר מטרתה להכשיר את המועמדים לקראת שירות הצבאי. במהלך הלימודים, חניכי התוכנית מקבלים ליווי אקדמי והכוונה מקצועית הן מחונכים מהיחידות הטכנולוגיות והן מהמוסד האקדמי בהם הם לומדים. גם, חניכי התוכניות מבצעים סיורים ביחידות הטכנולוגיות על מנת ללמוד ולהכיר את מקום שירותם העתידי ולהציג למועמדים את התפקידים אליהם הם מיועדים.

בסיום התואר משובצים החניכים לתפקיד מקצועי כקצינים אקדמאיים ביחידות הטכנולוגיות של צה"ל ומערכת הביטחון, למשך שירות החובה ולשירות קבע של 3 שנים. 

=== דרישות קבלה נוספות ===

* דפ"ר 80 לפחות.
* בוגר תואר ראשון במדעים מדויקים – מתמטיקה/פיזיקה/מדעי המחשב.
* ממוצע בתואר: 85 ומעלה.
* מעבר תהליך מיון ייחודי לכל מסלול.

== קישורים חיצוניים ==
* [https://www.mitgaisim.idf.il/כתבות/ראשי/עתודה/מסלול-אקדמיזציה/#/ מסלול אקדמיזציה], באתר מתגייסים, יחידת מיטב
* [https://atuda.org.il/ אתר מנט"א]
* [https://engineering.tau.ac.il/Engineering-Faculty-Home-IDF-Galim-Program סודי ביותר! תוכנית גלים – התואר שכמעט אפשר לדבר עליו], באתר אוניברסיטת תל אביב

==הערות שוליים==

קטגוריה:מסלולי הכשרה בצה"ל
קטגוריה:העתודה האקדמית
יחסי ג'מייקה–טורקיה

יחסי ג'מייקה–טורקיה הם יחסי החוץ בין ג'מייקה לטורקיה.

== יחסים דיפלומטיים ==
לטורקיה וג'מייקה היו יחסי ידידות מאז<ref name="auto2">"Democracy and Socialism in Jamaica, 1962-79," Journal of Commonwealth and Comparative Politics [London], 19, No. 2, July 1981, pp. 115-33.</ref> עצמאותה של ג'מייקה. ב-7 באוגוסט 1962, בעקבות העצמאות, אישר ראש הממשלה אלכסנדר בוסטמנטה את מדיניות החוץ של ג'מייקה כפרו-מערבית<ref name="auto2" /> ואנטי-קומוניסטית.<ref name="auto2" /> בשנות ה-70, היחסים נהיו מתוחים תחת ראש הממשלה נורמן מנלי, אשר דגל ביחסים<ref name="auto">"Jamaica's 1980 Elections: What Manley Did Do; What Seaga Need Do," Caribbean Review, 10, No. 2, Spring 1981, pp. 5-7.</ref> עם קובה וברית המועצות כדי להביא להתפתחות כלכלית של ג'מייקה. היחסים השתפרו שוב כאשר אדוארד סיאגה החליף את נורמן מנלי כראש ממשלה<ref name="auto" /> ב-1980. ראש הממשלה סיאגה הפך את מדיניות החוץ הפרו-קובנית והפרו-סוציאליסטית. כתוצאה<ref name="auto1">"Running Out of Options in Jamaica: Seaga and Manley Compared," Caribbean Review, 15, No. 3, Winter 1987, pp. 10-12.</ref> של יחסי ידידות, סיוע החוץ הטורקי לג'מייקה גדל פי עשרה<ref name="auto1" /> והגיע ל-12.5 מיליון דולר בין 1981 ל-1986.

== יחסים כלכליים ==
* נפח הסחר בין שתי המדינות היה בשווי 90.5 מיליון דולר בשנת 2019 (יצוא/יבוא טורקי: 90/0.5 מיליון דולר).<ref></ref>

== הערות שוליים ==
הייפר גלובל

הייפר גלובל בע"מ היא חברה ציבורית ישראלית, הפועלת בתחום מחשוב OEM. לחברה פעילות בישראל, באירופה ובאמריקה הצפונית<ref name=":0"></ref>.

==היסטוריה==
החברה הוקמה באוקטובר 2021, וב-8 במרץ 2022 הפכה לחברה ציבורית שמניותיה נסחרות בבורסה לניירות ערך בתל אביב. במועד זה הועברה לחברה פעילות ה-OEM של חברת א.מ.ת. מיחשוב בע"מ והחברות הבנות שלה. פעילות מחשוב OEM של החברה כוללת אפיון, תכנון והרכבה של מערכות ממוחשבות בהתאמה אישית, לשם שילובן במוצרי לקוחותיה הנמכרים על ידיהם ללקוחותיהם. החברה מתארת פעילות זו:
:הפעילות בתחום זה כוללת ניתוח ואפיון טכני של פלטפורמת המחשוב המתאימה, תכנון המוצר, הגדרת התשתיות המתאימות (חומרה ותוכנה), ביצוע תהליכי תכנון ופיתוח לפתרונות מכניים, חשמל, אלקטרוניקה ואנליזות טרמיות של המוצר, ניהול ותיעוד המידע ההנדסי – כולל בניית תיקי מוצר, ניהול תהליכי ייצור ותכנון וביצוע של תהליכי בדיקת איכות המוצרים. בנוסף, הפעילות כוללת שירות ניהול מלא של תהליכי הייצור והאספקה הלוגיסטיים, בין היתר, ניהול שרשרת אספקת המערכות המורכבות לפי הגדרות הלקוח.

יושבי הראש של החברה הם יואב וינברג וגילון בק. מנכ"ל החברה הוא שחף שרגר. פעילות החברה בישראל מתבצעת בשלושה אתרים – בראש העין, שם שוכן מטה החברה, בחיפה ובאשדוד.

בסוף מאי 2023 נחתם הסכם לשיתוף פעולה בין חברת הייפר גלובל לחברת קנוניקל, מפתחת הפצת הלינוקס אובונטו, שבמסגרתו תספק הייפר גלובל תמיכה למוצרים של קנוניקל המוטמעים במערכות של הייפר גלובל<ref name=":0" />.

== חברות בנות ==
* הייפר גלובל CM – עוסקת באינטגרציה והרכבה של מכלולים ומערכות מחשוב במוצרים הסופיים של לקוחותיה.
* הייפר גלובל אנטרפריז – מספקת שירותי OEM - שילוב מערכות מחשב במוצרי הלקוחות.
* מדיאטק הדרכה – חברה בת בבעלות מלאה של הייפר אנטרפריז. אין בחברה פעילות עסקית.
* הייפר גלובל אדג – מספקת שירותי OEM בעיקר בסקטור הביטחוני והתעשייתי.
* ASPERA Electronic Systems – חברה הרשומה בארצות הברית ופועלת שם, ומספקת שירותי חומרה ותוכנה ללקוחות בשוק האמריקאי ולמשלחת משרד הביטחון שם. חברה בת בבעלות מלאה של הייפר גלובל אדג'.
* HIPER UK – חברה הרשומה ופועלת באנגליה, מספקת שירותי OEM ללקוחות במגוון סקטורים (תקשורת, הייטק, תעשייה, בריאות ועוד).
* EMET Tech – חברה הרשומה בארצות הברית.
* Hiper Global US – חברה הרשומה ופועלת בארצות הברית, שוכנת בפרברי בוסטון ומספקת שירותי OEM. חברה בת (70%) של EMET Tech.

==קישורים חיצוניים==
* 

==הערות שוליים==

קטגוריה:חברות הנסחרות בבורסה לניירות ערך בתל אביב
קטגוריה:ראש העין: חברות
קטגוריה:חברות שירותי מחשוב ישראליות
קטגוריה:ישראל: חברות שהוקמו ב-2021
מגנוליאן

בייסגלאן דולגון (במונגולית: Баясгалан Дөлгөөн), הידוע בשם הבמה מגנוליאן (Magnolian), הוא זמר ופזמונאי אינדי פולק מונגולי. על פי הנתונים של שירות הזרמת המוזיקה ספוטיפיי, מגנוליאן הוא האמן השני הכי פופולרי במונגוליה. הוא גם שיחק את התפקיד הראשי בסרט על חיי מוזיקאים צעירים באולן בטור, "הם שרים על הגבעה".

== דיסקוגרפיה ==
=== אלבומי מוזיקה ===
* 2016: Famous Men
* 2020: Slow Burn

==קישורים חיצוניים==

==הערות שוליים==

קטגוריה:אמנים מונגולים